*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*129. számú előterjesztés*

Bátaszék Város Önkormányzat Képviselő-testületének 2021. június 30-án

16,00 órakor megtartandó ülésére

A 2021. II. félévében tervezett rendezvényekre forrás biztosítása

|  |
| --- |
| **Előterjesztő:** Csötönyi László ügyvezető  **Készítette** : Csötönyi László ügyvezető    **Törvényességi ellenőrzést végezte:** ----------------------  **Tárgyalja:**  KOIS Bizottság: 2021. 06. 28.  Pénzügyi és Gazdasági Bizottság 2021. 06. 29. |

**Tisztelt Képviselő-testület!**

Az év elején a - mindannyiunk által ismert - koronavírus okozta járványhelyzet miatt a Bátaszékért Marketing Nonprofit Kft.-vel - az elmúlt években rendszeresen megkötött – **rendezvények megszervezésére irányuló vállalkozási szerződés** megkötésére nem került sor. Az átoltottság növekedése és a korlátozások feloldása következtében bizakodhatunk, hogy az év további részére betervezett programjaink megrendezésre kerülnek. A vállalkozási szerződés tervezet tárgya – a **Bátaszéki Nyárköszöntő Esték**, **Táncolj velünk! /Népcsoportok utcafesztiválja/**, **V. Bátaszéki Bornapok**, **Királyi Gasztronómiai Est** lebonyolítása, megszervezése és a rendezvényekkel kapcsolatos feladatok ellátása. Az előzőek megvalósítását a Bátaszékért Marketing Nonprofit Kft. nettó 12.834.646 + ÁFA (3.465.354 Ft), bruttó **16.300.000 Ft összegű vállalkozói díj**ért vállalja.

A Bátaszékért Marketing Nkft.-vel 2016. december 15–én kötött, (utolsó alkalommal) 2021. február 15-én módosított (VI. sz. mód.) **közművelődési megállapodás**ban a fent említett járványhelyzet miatt az akkori információk szerint úgy terveztük, hogy nem kerül megrendezésre, ezért nem került megállapításra a **közművelődési feladatok közé tartozó 2021. évi rendezvények** (például: Pedagógus nap, Múzeumok éjszakája, Szent István ünnep, Városi ünnepély, Adventi Forgatag, 70 éven felüliek karácsonyváró ünnepe, kiállítások, kézműves foglalkozások) megszervezéséért és lebonyolításáért járó **2.290.000 Ft kompenzációs összeg.**

A járványügyi előírások változása lehetővétett néhány rendezvény megtartását, továbbá úgy gondoljuk, hogy az év második felében további rendezvények megtartására is lesz lehetőség, ezért a Bátaszékért Marketing Nkft. – az előterjesztés mellékletét képező kérelme szerint - javasoljuk, hogy a városi programok biztonságos és kiszámítható finanszírozása érdekében a fenti összegeket a NKft. számára biztosítsa a képviselő-testület.

A közművelődési megállapodás módosításának tervezete és a vállalkozási szerződés tervezet jelen előterjesztés mellékletét képezik.

A fentiekre tekintettel kérjük a Képviselő-testületet, hogy az alábbi határozati javaslatok elfogadásával a közművelődési megállapodás VII. sz. módosítását fogadja el, valamint a 2021. évi városi rendezvények lebonyolítására vonatkozó vállalkozási szerződést hagyja jóvá.

**1. számú h a t á r o z a t i j a v a s l a t**

**a Bátaszékért Marketing Nkft.-vel kötött közművelődési megállapodás módosításának elfogadására**

Bátaszék Város Önkormányzatának Képviselő-testülete

1. a Bátaszékért Marketing Nkft.-vel kötött közművelődési megállapodás VII. számú módosítását – a határozat melléklete szerinti tartalommal – jóváhagyja;
2. a 2.290.000 Ft kompenzációs összeget az önkormányzat 2021. évi költségvetésének (többlet adóbevételek) terhére biztosítja;
3. felhatalmazza a polgármestert a közművelődési megállapodás VII. számú módosításának aláírására.

*Határidő:* 2021. július 2.

*Felelős:* Dr. Bozsolik Róbert polgármester

(a szerződés aláírásáért)

*Határozatról értesül:* Csötönyi László ügyvezető

Bátaszéki KÖH Pénzügyi Iroda

irattár

**2. számú h a t á r o z a t i j a v a s l a t**

**a Bátaszékért Marketing NKft.-vel kötendő vállalkozási szerződés jóváhagyására**

Bátaszék Város Önkormányzatának Képviselő-testülete

1. a Bátaszékért Marketing Nkft.-vel kötendő 2021. évi városi rendezvények lebonyolítására vonatkozó vállalkozási szerződést – a határozat melléklete szerinti tartalommal – jóváhagyja;
2. a bruttó 16.300.000 Ft összegű vállalkozói díjat az önkormányzat 2021. évi költségvetésének (többlet adóbevételek) terhére biztosítja;
3. felhatalmazza a polgármestert a szerződéskötésre.

*Határidő:* 2021. július 2.

*Felelős:* Dr. Bozsolik Róbert polgármester

(a szerződések aláírásáért)

*Határozatról értesül:* Csötönyi László ügyvezető

Bátaszéki KÖH pénzügyi iroda

irattár